Komisjoni teatis Euroopa Parlamendile EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb Euroopa parlamendi ja Nõukogu direktiivi (lipuriigi nõuete täitmise kohta) vastuvõtmist (EMPs kohaldatav tekst) /* KOM/2008/0848 lõplik - COD 2005/0236 */





[pic] | EUROOPA ÜHENDUSTE KOMISJON | Brüssel 9.12.2008 KOM(2008)848 lõplik 2005/0236 (COD) KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb Euroopa Parlamendi ja nõukogu direktiivi (lipuriigi nõuete täitmise kohta) vastuvõtmist (EMPs kohaldatav tekst) 2005/0236 (COD) KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb Euroopa Parlamendi ja nõukogu direktiivi (lipuriigi nõuete täitmise kohta) vastuvõtmist (EMPs kohaldatav tekst) 1. TAUST Euroopa Parlamendile ja nõukogule ettepaneku edastamise kuupäev (dokument KOM(2005) 586 (lõplik) – 2005/0236COD): | 17.2.2006 | Euroopa Majandus- ja Sotsiaalkomitee arvamuse kuupäev: | 13.9.2006 | Regioonide Komitee arvamuse kuupäev: | 15.6.2006 | Euroopa Parlamendi arvamuse kuupäev, esimene lugemine: | 29.3.2007 | Ühise seisukoha vastuvõtmise kuupäev: | 9.12.2008 | 2. KOMISJONI ETTEPANEKU EESMÄRK Võttes arvesse, et selline teema nagu meresõiduohutuse ja laevade põhjustatud reostuse vältimise alaste rahvusvaheliste kohustuste järgimine lipuriikide poolt tekitab endiselt märkimisväärseid erimeelsusi, kaasa arvatud ELi siseselt, soovitakse ettepanekuga tagada, et liikmesriigid hakkavad täitma oma kohustusi tõhusalt ja kooskõlastatult. 3. MÄRKUSED ÜHISE SEISUKOHA KOHTA Komisjon märgib, et nõukogu, olles oma 2008. aasta aprilli istungil olnud põhimõtteliselt ettepaneku vastu, on pidanud vajalikuks jätta regulatiivosast välja sellised olulised sätted, mis hõlmavad rahvusvaheliste konventsioonide ratifitseerimist ja Rahvusvahelise Mereorganisatsiooni koodeksi kohustuslikku kohaldamist lipuriikidele ühendusesiseselt. Olgugi et tekst, mille kohta nõukogu väljendas oma nõusolekut, on komisjoni pakutud tekstist vähem ambitsioonikas, märgitakse selles, et ühises seisukohas jäävad alles liikmesriikidele pandud järgmised kohustused: – enne laevale liikmesriigi lipu all sõitmise loa andmist tuleb teha kindlaks laeva vastavus rahvusvahelistele nõuetele; – liikmesriigi lipu all sõitvad laevad, mis on peetud kinni sadamariigipoolse kontrolli raames, tuleb viia vastavusse Rahvusvahelise Mereorganisatsiooni asjakohaste konventsioonidega; – oodates Rahvusvahelise Mereorganisatsiooni auditi muutumist kohustuslikuks, tuleb panna liikmesriikide veeteede ametitele vastava auditi kohustus ja avalikustada selle tulemused; – liikmesriikide veeteede ametite jaoks tuleb kehtestada rahvusvahelistele normidele vastav kvaliteedikontrollisüsteem; – nende liikmesriikide kohta, mis on mustas nimekirjas või kaks aastat järjest sadamariigipoolset kontrolli käsitleva vastastikuse mõistmise Pariisi memorandumi hallis nimekirjas, tuleb esitada komisjonile aruanne sellise olukorra tekitanud asjaolude põhjuste kohta. Need kohustuslikud sätted peaksid julgustama Euroopa lipuriike oma kesiseid tulemusi parandama. 4. KOKKUVÕTE Nõukogu raames kohtunud liikmesriikide esindajate allkirjastatud avalduse alusel võtab komisjon arvesse liikmesriikide kindlalt väljendatud tahet a) ratifitseerida meresõiduohutuse peamised rahvusvahelised konventsioonid, b) kohaldada lipuriikidele Rahvusvahelise Mereorganisatsiooni koodeksit ja sellega ühinenud veeteede ametite auditisüsteemi ning c) julgustada Rahvusvahelist Mereorganisatsiooni muutma kõnealused kaks meedet ülemaailmselt kohustuslikus. Võttes arvesse eespool osutatut, toetab komisjon seetõttu nõukogu poolt ühehäälselt vastu võetud ühist seisukohta, kuna sellega kaasneb lisandväärtus, mis väljendub Euroopa riikide lipu all sõitvate laevade kvaliteedi paranemises ja ühenduse konkurentsitingimustes, mis peaksid tagama, et lipuriigi valikul ei lähtutaks madalaimast nõuete tasemest.